Саугъэтыр къыхуагъэфащэ
Фигу къэдгъэкIыжынщи, «Хрустальный компас» лъэпкъ саугъэтым пашэу къыщалъытащ я уней тхылъ тедзапIэм и унафэщIхэу, лъахэхутэхэу Котляровхэ Мариерэ Викторрэ я «Кабардино-Балкария: 100 чудес, больших и маленьких» тхылъыр. Урыс географие зэгухьэныгъэм Москва щиIэ хэщIапIэм щригъэкIуэкIа эксперт советым и иужьрей зэIущIэм саугъэтыр зыхуагъэфэщахэм я цIэ къыщраIуащ.
Дыжьынымрэ хрусталымрэ къыхэщIыкIа статуэткэхэр мы гъэм иратынущ унэтIыныгъэ 11-м пашэ щыхъуахэм. Абы языхэзым — «ЩIыналъэ проект нэхъыфI» — Iыхьэм пашэ щыхъуащ ди хэкуэгъухэу Котляровхэ Мариерэ Викторрэ урысыбзэрэ инджылызыбзэкIэ ятха, навигаторкIэ къызэгъэпэ- ща «Кабардино-Балкария: 100 чудес, больших и маленьких» тхылъ-гъуэгугъэлъагъуэр.
«Хрустальный компас» лъэпкъ саугъэтыр 2012 гъэм къыхалъхьащ. Ар лъэпкъ географиемкIэ, Урысейм и щIыуэпс, тхы-дэ-щэнхабзэ щIэинхэр хъумэнымкIэ IэнатIэхэм ягъэува япэ саугъэтщ.
Тхылъ-гъуэгугъэлъагъуэр къыдэзыгъэкIахэу Котляровхэ Мариерэ Викторрэ ирагъэблэгъащ накъыгъэм и 19-м Сочэ къалэм и «Галактика» жылагъуэ-щэнхабзэ центрым щекIуэкIыну, лъэпкъ саугъэтыр зыхуагъэфэщахэм щратыжыну V юбилей зэхыхьэм.
АРЩЫДАН Дахэнагъуэ.
